बिजनी , सेप्तेम्बर 29 : चिरां जिल्लानि बिजनी आन्चलिकनि सिङाव थानाय पानबारि दालाय दुलाराय बर' फरायसा आफादआ फाग्लि मुंनि बर' सावथुनखौ गाबोन ( 30 सेप्तेम्बर 2018 ) दिन्थिफुंनो आखायाव लाबाय । बे सावथुनखौ पानबारि बारावनो बेलासिनि 5.30 pm आव बेखेवगोन होन्ना खौरां मोन्नाय जाय बेखेवगिरि आलासि महरै नुजाथिगोन , आजिरा मोन्नाय पानबारि गेजेर फरायसालिनि गाहाय फोरोंगिरि आरो रेडिअ' आर्टिस सुनिती बसुमथारि बिथांआ , लोगोसे हांख्रायहरजानाय आलासि महरै नुजाथिगोन दाब दाब जायगायाव थानाय सावथुन मुलुगनि फावखुंगुर आरो फावखुंगिरि बिथांमोनहा । बिथांमोनखौ फारियै मोनसोम बर' , बलिउडनि फावखुंगुर सिदार्त बर' , गेमस्रि दैमारि , मेनडेला खामसाव , फामफुलि दैमारि आरो फाग्लि सावथुननि फावगिरि बिथांमोन । बे दिन्थिफुंनायाव गासै सा 2.000 सुबुंफोरा खेबसेयैनो हायनो हागोन आरो टिकेटनि बेसेनखौ गुबुन गुबुन थाखोआव रान्नानै 100 रांनिफ्राय 200 रांसिम खालामनाय जादों होन्ना खौरां मोनबावो । 
फाग्लि मुंनि बर' सावथुनखौ गाबोन नुनो मोनसिगोन